CELEX: 32017D1197
Language: hr
Date: 2017-07-03 00:00:00
Title: Provedbena odluka Komisije (EU) 2017/1197 оd 3. srpnja 2017. o izmjeni Provedbene odluke Komisije 2012/340/EU o organizaciji privremenog pokusa na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ u vezi s pregledima u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu (priopćeno pod brojem dokumenta C(2017) 4442) (Tekst značajan za EGP. )

5.7.2017   
            
            
               HR
            
            
               Službeni list Europske unije
            
            
               L 172/30
            
         PROVEDBENA ODLUKA KOMISIJE (EU) 2017/1197
   оd 3. srpnja 2017.
   o izmjeni Provedbene odluke Komisije 2012/340/EU o organizaciji privremenog pokusa na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ u vezi s pregledima u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu
   
      
         (priopćeno pod brojem dokumenta C(2017) 4442)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 13.a,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 13.a,
   uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (3), a posebno njezin članak 19.,
   uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (4), a posebno njezin članak 33.,
   uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (5), a posebno njezin članak 16.,
   budući da:
   
               (1)
            
            
               Provedbenom odlukom Komisije 2012/340/EU (6) utvrđena je organizacija, do 31. prosinca 2017., privremenog pokusa u kojem mogu sudjelovati sve države članice, u okviru kojeg mogu birati između službenih inspekcijskih pregleda u polju i pregledā u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu, na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ.
            
         
               (2)
            
            
               Procjena o tome može li izbor između službenih inspekcijskih pregleda u polju i pregledā u polju pod službenim nadzorom biti bolja alternativa zahtjevu za službene inspekcijske preglede za osnovno sjeme i oplemenjivačevo sjeme uzgojeno od generacija koje prethode osnovnom sjemenu još nije dovršena jer je za dovršetak pokusa potrebno prikupiti još podataka, osobito o najnižoj razini službenog kontrolnog ispitivanja. Stoga je neophodno produžiti trajanje tog privremenog pokusa.
            
         
               (3)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 7. Provedbene odluke 2012/340/EU izraz „31. prosinca 2017.” zamjenjuje se izrazom „31. prosinca 2019.”.
   Članak 2.
   Ova je Odluka upućena državama članicama.
   
      Sastavljeno u Bruxellesu 3. srpnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 125, 11.7.1966., str. 2298/66.
   
   
      (2)  SL 125, 11.7.1966., str. 2309/66.
   
   
      (3)  SL L 193, 20.7.2002., str. 12.
   
   
      (4)  SL L 193, 20.7.2002., str. 33.
   
   
      (5)  SL L 193, 20.7.2002., str. 74.
   
   
      (6)  Provedbena odluka Komisije 2012/340/EU o organizaciji privremenog pokusa na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ u vezi s pregledima u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu (SL L 166, 27.6.2012., str. 90.).